Facendera pola Llingua Llionesa

Facendera pola Llingua Llionesa ye una asociación llionesa que trabaya col propósitu de promocionar y caltener l'usu de la llingua llionesa, y d'avanzar nel so estudiu.

 Los sos anicios 

Conocida popularmente como Facendera nació na seronda de 1994 col propósitu de promocionar l'enseñu y esparder la conocencia de la llingua. Foi'l primer coleutivu en poner clas de llionés de forma continuada, na ciudá de Lleón, Astorga, La Bañeza, L'Alfoz de Lleón, ciudá de Zamora o El Bierzu.

Esti coleutivu cultural maureció a partir de delles iniciatives conxuntes y foi socesora de diverses aportaciones personales realizaes na década de los ochenta del sieglu XX. Participaron na so fundación y promoción, ente otres personalidaes de la cultura llionesa, los escritores Héctor Gil y Xosepe Vega, actual voceru de l'asociación.http://www.diariodeleon.es/noticias/noticia.asp?pkid=134741 Noticia nel Diario de Leónhttp://www.diariodeleon.es/noticias/noticia.asp?pkid=440558 Artículu d'Opinión nel Diario de León

 La so razón de ser 
La principal xera de Facendera pola Llingua ye trabayar na reivindicación col obxectivu d'algamar la conciencia social mayoritaria en favor de la defensa y promoción del asturleonés. El so mayor interés ye evitar ver baltaos los derechos llingüísticos y recortaes les sos posibilidaes de promoción social pola falta de reconocimientu y de proteición por parte de les instituciones.

 Actividades 
 Foi ún de los primeros coleutivos en poner clase d'asturllionés de forma continuada,Xeolingüística da periferia románica atlántica: linguas e lugares. Valcárcel Riveiro, Carlos. ISBN 978-84-9750-973-2. Año 2007Language Ideologies: Critical Perspectives on the Official English Movement,. Vol. 2: History, Theory, and Policy. Roseann Dueñas Gonzalez, Ildikó Melis realizando tamién unes xornaes de trabayu, ciclos de conferencies, charres y meses reondes nes principales localidades de Lleón y Zamora. Tamién, llevó a cabo dalgunes actividaes n'apoyu al profesoráu n'institutos y colexos llioneses col envís d'arimar la llingua a los escolares, y xuntes con asociaciones del Asturies y Miranda, asina como conferencies pa los padres de los escolinos de Lleón.
 Varios grupos de llealtá llingüística y de falantes de llionés creáronse a partir d'esta asociación, y anguaño continúen col llabor emprendiu por Facendera (talmente socede esto na cabreirés Jonatán Rodríguez Bayo, autor del vocabulariu de La Baña, editáu pola Academia de la Llingua Asturiana; esti escritor recibió tamién el primer premiu del certame lliterariu de l'asociación cultural La Caleya 2008). Posteriormente han colaborado en congresos y debates sobre el leonés.<ref>{{Cita web |url=http://www.furmientu.org/01Documentos/38%20NoticiaCurso.pdf |títulu=Documentu sobre Charles organizaes en 2003 en Zamora, noticia extraída d'El Norte de Castilla |urlarchivu=https://web.archive.org/web/20131004215415/http://www.furmientu.org/01Documentos/38%20NoticiaCurso.pdf |fechaarchivu=2013-10-04 }}</ref>Noticia del 14 d'abril de 2008 del Diario de León sobre un congresu de llingua lleonesa
 Facendera participa en comuña xunto a otres asociaciones como la Xunta Pola Defensa de la Llingua Asturiana nos alcuentros anuales denominaos Alcuentros nel Cordal nos que se traten diferentes temes no que cinca a la normalización llingüística de tol dominiu asturllionés.
 Otra de les sos actividades na que participa ye nes reuniones bianuales d'escritores llioneses y asturianos qu'empleen la variante occidental del asturleonés, nel llamáu Alcuentru d'escritores n'asturllionés occidental. Nestos alcuentros fálase y analizase sobre l'estáu de la llingua asturllionesa y presentense les novedaes lliteraries publicaes na variante occidental.Artículu nel Diario de León
 Pa ochobre del añu 2005 Facendera y les asociaciones culturales Furmientu y Xunta pola Defensa de la Llingua Asturiana faen un comunicáu en comuña nel que piden, atendiendo pal debate de les reformes estatutaries n'Asturies y en Castiella y Lleón, responsabilidá a los representantes políticos pa llograr el máximu grau posible de proteición, estatus xurídicu y normalización del idioma. Nesi sen, estes asociaciones entienden que ye interesante l'usu d'un termín común pa referise al idioma que, según pa cola realidá socio-política de Lleón y Zamora, nun cree confusión énte les instituciones españoles y europees, y esclarie que táse falando de la mesma llingua que la que amenta l'Estatutu d'Autonomía d'Asturies.

 Publicaciones 
 Facendera realizó un diccionariu llionés-español qu'inclúi la definición d'un númberu de pallabres característices de la provincia de Lleón n'español, asina como sinónimos en llionés y otros datos d'interés.Según indica'l Centru Virtual Cervantes.
 A ella débese l'asoleyamientu del llibru "Cuentos de Lleón" que recoyía los rellatos de mozos escritores en llingua llionesa y nacíos nesa Rexón.
 Frutu de la collaboración ente les asociaciones culturales Facendera pola Llengua y La Caleya editóse en 2009 El Prencipicu,Antoine de Saint-Exupéry, El Prencipicu. Ediciones El Búho Viajero. ISB 978-84-96872-03-5, 2009. Noticia rellacionáu nel Diario de León  versión en dialeutu cabreirés de la obra del escritor francés Antoine de Saint-Exupéry El Principín''. Esti llibru surde como consecuencia del llabor pedagóxico realizao colos alumnos cabreireses de la Residencia de Estudiantes d'Estorga dientro de la llamada Aula de Cultura Cabreiresa.
 Xeitu. Revista llionesa de llingua y cultura (boletín de la asociación).

 Ver tamién 
 Xosepe Vega
 Furmientu
 La Caleya
 Xunta Pola Defensa de la Llingua Asturiana

 Referencies 

 Enllaces esternos 
 Páxina de Facendera


Categoría:Asociaciones
Categoría:Lleonés
Categoría:Idioma asturianu